Otepää püss

Otepää püss on Otepää piiskopilinnuse ühest ruumist 1955. aastal Osvald Saadre juhendatud kaevamistel leitud tükkideks purunenud algeline käsitulirelv. See jäi aastateks arheoloogiakogusse seisma nimetuse all "malmtoru tükid".  Need määras algeliseks käsitulirelvaks Ain Mäesalu, kes avaldas ühtlasi artikli koos rekonstruktsioonjoonisega ja nimetas leidu üheks Euroopa vanimaks senileitud püsside hulgas. Ain Mäesalu. Kas Otepää püss on üks maailma vanimaid käsitulirelvi? – Kleio 1, Tallinn, 1989, 26–30. Püss on valatud pronksist, on eestlaetav ja lukuta ning koosneb kokku umbes 740 grammi kaaluvast 12 tükist. Püssi pikkus on u 17,5 cm.

Püssi dateering on seotud Otepää kivilinnuse hävinguga, mille Osvald Saadre dateeris (1966) linnuse põlengukihist leitud ja numismaatik Arkadi Molvõgini poolt määratud 26 hõbemündi põhjal 1396. aastasse, mida toetas esialgu ka Ain Mäesalu. Hiljem selgus, et üks müntidest on vermitud alles 1407. aasta paiku. Mäesalu analüüsis põhjalikult Otepää linnust puudutavaid kirjalikke allikaid ja teisi leide, mille põhjal pakkus välja, et linnus võis hävida kümme kuni paarkümmend aastat hiljem. Püss võis jõuda linnusesse siiski juba 1396. aastal, mil Tartu piiskop ja tema vasallid valmistusid sõjaks Liivimaa orduga, aga linnuse rusude alla jäi see aastaid hiljem. Ain Mäesalu. Otepää linnuse hävimisdaatumist. Eesti Arheoloogiaajakiri, 14/1. Tallinn, 2010. Lk 79–89 Jaak Mäll (2016) toetab seevastu Armin Tuulse varasemat (1942) seisukohta, et Otepää linnus eksisteeris veel hiljemalt 1477. aastal ja võib-olla isegi Liivi sõja ajal. Jaak Mäll. Arheoloogiline eksperiment Otepää varspüssi rekonstruktsiooniga. Eesti sõjaajaloo aastaraamat 6 (12). Viimsi-Tallinn 2016. Lk 274–276  

 Viited 

Välislingid
Otepää püss on maailma vanim käsitulirelv, Otepää ajaloo teemapark, 22. oktoober 2009

Kategooria:Relvad
Kategooria:Eesti keskaeg
Kategooria:Vana-Liivimaa sõjandus
Kategooria:Otepää